ટીમ ઇન્ડિયામાં મિડલ ઓર્ડરના સ્થાન માટે અજિંક્ય રહાણે, કરુણ નાયર અને રોહિત શર્મા જેવા ત્રણ દમદાર બેટ્સમેન લાઇનમાં ઊભા છે. રહાણે કે રોહિતની કાબેલિયત પર કોઈને શંકા નથી, બીજી તરફ ભારતના બીજા નંબરના ત્રેવડી સદી ફટકારનારા કરુણને પસંદગીકારો ઓસી. સામેની શ્રેણીમાં આસાનીથી નજરઅંદાજ નહીં કરી શકે. રહાણેએ ગત વર્ષે રમેલી ૧૦ ટેસ્ટમાં ૬૫૩ રન બનાવ્યા, જેમાં બે સદી, બે અર્ધસદી સામેલ છે. અહીં રેસમાં રહાણે સૌથી આગળ નજરે પડી રહ્યો છે. ટેસ્ટમાં રોહિતનો રેકોર્ડ બહુ ખાસ નથી રહ્યો. શક્ય છે કે ઓસ્ટ્રેલિયા સામે રોહિત કરુણ નાયર સામેની રેસમાં હારી જાય.